Daily Trading Strategy(บ่าย) – บล.ธนชาต
บล.ธนชาต ระบุในบทวิเคราะห์บ่ายนี้
12 ต.ค. 2558

หุ้นใหญ่เริ่ม “พักฐาน” รอซื้อ 1,390 – 1,400  จุด…หุ้นกลางเริ่มมีโอกาสถูก “เก็งกำไร”
ดัชนี SET อยู่ที่ 1,409.20 จุด -2.13 จุด -0.15% ปริมาณซื้อขาย 24,832  ลบ.
แนวรับ : 1,400 / 1,390 แนวต้าน : 1,420 / 1,428
 
สรุปทิศทางและแนวโน้มตลาด
SET พักฐานกรอบ 1,390-1,420 จุด ในรูปแบบ Sector Rotation: SET มีแนวโน้ม “พักฐาน” ระยะสั้น หลังปรับสูงขึ้นแรงตลอดสัปดาห์ที่ผ่านมา อย่างไรก็ตามเรามองการพักฐานของ SET จะอยู่ในรูปแบบ “Sector Rotation” จากหุ้นขนาดใหญ่ (กลุ่มหุ้นขนาดใหญ่แนะนำ “รอซื้อ” ในช่วงตลาดพักฐานมาที่บริเวณ 1,390-1,400 จุด) มาที่กลุ่มหุ้นขนาดกลาง-เล็ก ที่ยัง Laggard ตลาด และมีประเด็นลงทุนระยะสั้น ขณะที่ภาพ SET ยังมองเป้าหมายปลายปีที่ 1,500 จุด เหมือนเดิม
“ซื้อ” อสังหาฯ…ลุ้นมาตรการกระตุ้นภายในสิ้นปีนี้: หุ้นกลุ่มอสังหาฯ มีประเด็นบวกระยะสั้น จากโอกาสที่ภาครัฐฯ จะออกมาตรการกระตุ้นอสังหาฯ เพิ่มเติมภายในปีนี้ ไม่ว่าจะเป็น 1) การยืดหยุ่นเกณฑ์ในการปล่อยสินเชื่อ 2) การลดค่าธรรมเนียมโอน และจดจำนอง โดยเราแนะนำ “ซื้อ” PS ที่คาดว่าจะได้รับผลดีมากที่สุด รวมไปถึง “ซื้อ” QH ที่ราคาปัจจุบันสะท้อนแค่เงินลงทุนในบริษัทย่อยเท่านั้น เหมือนกับซื้อธุรกิจอสังหาฯ แบบไม่มีต้นทุน
 
หุ้นที่น่าสนใจทางเทคนิค
PS “ซื้อ” ราคาหุ้นแกว่งตัวยกฐานขึ้น พร้อมปริมาณการซื้อขายสนับสนุนหนาแน่น เครื่องมือชี้ทิศทาง DI+ ตัด ADX พ่งชี้ขึ้นต่อเนื่อง เป็นจังหวะซื้อเก็งกำไร มีแนวต้านแรกบริเวณ 30.00 บาท และเป้าหมายถัดไปตามกรอบแนวโน้มที่ 32.00 บาท
S11 “ซื้อ” ราคาหุ้นแกว่งตัวขึ้นทะลุแนวเส้นค่าเฉลี่ย 3 เดือน พร้อมปริมาณการซื้อขายเริ่มสูงขึ้นสนับสนุน เครื่องมือ MACD พุ่งชี้ขึ้นมีแนวโน้มเป็นบวก เป็นจังหวะซื้อเก็งกำไร มีแนวต้านแรกที่ 8.20 และเป้าหมายหมายถัดไปที่ 8.55 บาท
WAVE “ซื้อ” ราคาหุ้นฟื้นตัวขึ้นจากฐานด้วยรูปแบบ Double Bottom สามารถกลับมายืนเหนือเส้นค่าเฉลี่ยระยะ 1 เดือนได้อีกครั้ง พร้อมปริมาณการซื้อขายเพิ่มสูงขึ้นมากกว่าปกติ เครื่องมือ DI+ ตัด DI- ขึ้นวันแรก เป็นจังหวะซื้อเก็งกำไร มีแนวต้านแรกที่บริเวณ 6.00 บาท หากผ่านได้จะมีเป้าหมายระยะกลางที่บริเวณ 6.50 บาท
 
Futures       แนวรับ       แนวต้าน
SET50          912          922
                   905          930
Gold        19,500        19,650
               19,400        19,800
Oil            1,860         1,900
                1,800         1,950